جیحون بایراموودان تورکیه یورومو
بایراموو، تورکیهلی دیپلوماتلارین، آذربایجانین چیخارلارینی، آذربایجانلی دیپلوماتلارین تورکیهنین چیخارلارینی اؤز دؤولتلرینین چیخارلاری کیمی قورودوغونو سؤیلهدی
آذربایجانین خاریجی ایشلر باخانی جیحون بایراموو، تورک دیپلوماسیسینین اوغورلاری ایله تورکیهنین اولوسلارآراسی آکتور اولاراق رولونو گوندن گونه آرتیردیغینی بیلدیردی.
آذربایجانین خاریجی ایشلر باخانی بایراموو، دونن باشکند آنکارادا ۱۳.جو ائلچیلر کنفرانسیندا دانیشدی.
بایراموو، ایکیلی ایلیشکیلرین؛ تورکیهلی دیپلوماتلارین، آذربایجانین چیخارلارینی، آذربایجانلی دیپلوماتلارین تورکیهنین چیخارلارینی موختلیف اولوسلارآراسی پلتفورملاردا اؤز دؤولتلرینین چیخارلاری کیمی قورودوغو، تشویق ائتدیگی سویهیه چاتدیغینی سؤیلهدی.
اولوسلارآراسی سیستمده، سون ۳۰ ایلده سرعتلی و جدی دییشیکلیکلر اولدوغونا دقت چکن بایراموو، بوتون بو گلیشمهلرین اصلینده اولوسلارآراسی سیستمدهکی چالخانتیلاری و ناراضیلیقلاری گؤستردیگینی ایفاده ائتدی.
تورکیهنین فعالیتلرینین، اولوسلارآراسی عدالتین قورولماسیندا بوگون بوتون دونیایا اؤرنک اولدوغونو وورغولایان بایراموو، ۵۰۰ ایللیک بیر میراثا صاحیب اولان تورک دیپلوماسیسینین اوغورلارینین، تورکیهنین اولوسلارآراسی آکتور اولاراق رولونو گوندن گونه آرتیردیغینی دیله گتیردی.
بایراموو، تورکییهنین دونیانین بیر چوخ یئرینده گوونلی بیر آراچی اولاراق سورونلاری حل ائتمهیه دعوت ائدیلدیگینی قید ائدرک، تورکیهنین سوریه، لیبی و اوکراینا بحرانلاریندا اولوسلارآراسی حقوق و اینسانی دگرلری مرکزه قویدوغونو و بونون دا تورک دیپلماسینسینین اؤنگؤروسونو، درینلیگینی، اینسان و عدالتی هر زامان اوستون توتان یؤنونو گؤستردیگینی بیلدیردی.
آذربایجانین خاریجی ایشلر باخانی، تورکیهنین آذربایجانا تورپاقلارینی ارمنی ایشغالینان قورتاردیغی دؤنمده وئردیگی سیاسی و دیپلوماتیک دستکله دوغرونون، حاقین و عدالتین یانیندا دیک دوران بیر اؤلکه اولاراق تاریخده یئرینی آلدیغینی بیلدیردی.
ایلگیلیلی خبرلر
اردوغان، تۆرک دیل بایرامینی قوتلادی
"تۆرک دیل بایرامینینن تۆرکجهمیزین یاشادیلماسی، گلهجک نسیللره بوتون اؤزگونلوگو و درینلیگی ایله چاتدیریلماسی اوچون بیر وسیله اولماسینی دیلهییرم"
قیرقیزیستانلا اؤزبکیستان آراسیندا سرحد قونوسوندا اورتاق پروتوکول ایمضالاندی
قیرقیزیستان حکومتینین مطبوعات مرکزیندن وئریلهن آچیقلامادا، ایکی اؤلکه حکومتلری آراسیندا سرحد تعیینی هیئتلرینین باشکند بیشکئکده گؤروشدوگو بیلدیریلدی
علییئو، عرب بیرلیگی ذیروهسینین فخری قوناغی اولاجاق
الجزایر جمهورباشقانی، آذربایجان جمهورباشقانی ایلهام علییئوی، اؤلکهسینده تشکیل ائدیلهجک عرب بیرلیگی ذیروهسینه شرف قوناغی اولاراق دعوت ائتدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab